Keskustelu:Korko

message: Näyttäisi siltä, että laskukaavat ovat väärin. i on ensimmäisessä esimerkissä prosentteina, mutta jatkossa i ei olekaan prosentteina, vaan valmiiksi muunnettu "desimaalimuotoon". Kommentin jätti Pehagg (keskustelu – muokkaukset) 
Korjaa oikeaksi, jos mahdollista. =) --Dogah 30. toukokuuta 2007 kello 05.36 (UTC)
Ehkä tuo vanha sananparsi artikkelin alussa viittaa enemmän siihen, miten jatkuva inflaatio vaikuttaa rahan arvoon, eikä toimi niinkään koron määritelmänä. Kommentin jätti 88.194.174.213 (keskustelu – muokkaukset) 
Hei, päädyin tänne kun etsin geodeettistä datumia, suomeksi käytetään yleensä ammattislangina sanaa "korko" tarkoittamaan korkeusasemaa. Voisiko jotenkin linkata artikkelin http://fi.wikipedia.org/wiki/Datumi#Korkeusdatumi
212.16.173.58 22. elokuuta 2013 kello 13.58 (EEST)

message: Korolla on muitakin merkityksiä kuin pelkkä rahan hinta. Koron avulla pyritään säilyttämään pääoman eli rahan arvo. Aina kun asiakas lainaa rahaa pankille, niin kertynyt korko lisätään kerran vuodessa lainan pääomaaan, näin pankkiin sijoitetun pääoman arvo säilyy, eikä pääse laskemaan. Kun taas pankki lainaa asiakkaalle rahaa, korolla pyritään säilyttämään saatavan arvo, jos lainaaja esim. laiminlyö sovitun maksuohjelman. Korko on eräänlainen väline, jota voi käyttää useampaan tarkoitukseen.--Zindox (keskustelu) 12. maaliskuuta 2015 kello 08.52 (EET)
thread_title:  Koron merkitykset ja tarkoitukset 

message: Artikkelin tila on sillisalaatti. Ehdotan, että artikkelista tehdään mahdollisimman yleistajuinen, josta on linkit syventäviin aihepiireihin kuten erilaisiin korkoihin ja korkolaskentaan. Matemaattiset kaavat sisällytetään Korkolaskenta-artikkeliin. Kaavat eivät ole yleistajuisia vaan talousmatematiikkaa. Samoin esimerkiksi Optio-artikkelissa on kerrottu mikä optio on, mutta Black–Scholes-mallin kaavasta on eri artikkeli. Korkoa korolle -ilmiö sinänsä sopii artikkeliin yleistajuisesti esitettynä. Muista yleistajuisista aiheista artikkelista puuttuu koron verottaminen, korkosijoitukset, talletuskorko, lainakorot... tai linkki näihin. --Wähäwiisas (keskustelu) 10. maaliskuuta 2018 kello 12.30 (EET)
replies: text: Epäilemättä artikkeliin kuuluisi jotakin myös luettelemistasi aiheista. Olitko aikeissa kirjoittaa niistä?

text: Mitä taas tulee aiheiden erottamiseen eri artikkeleihin, niin yleinen käytäntö lienee kyllä, että kun jostakin johonkin aihepiiriin kuuluvasta seikasta on erillinen "pääartikkeli", siitäkin kerrotaan aihepiirin yleisessäkin artikkelissa edes perusasiat ja "pääartikkelissa" tarkempia yksityiskohtia.

text: ("Pääartikkeli" näin käytettynä on kyllä täysin harhaanjohtava nimitys; engl. Wikipediassa käytetty "detailed article" kertoo paljon paremmin, mistä on kysymys. Tässä tapauksessa siis tuo korkolaskenta-artikkeli on "detailed article", eli niin kuin täällä jostakin syystä sanotaan, "pääartikkeli", johon viittaava linkki korko-artikkelissa on nyt -mallineella merkittynä. Olisi selvempää, jos nimitys "pääartikkeli"  vaihdettaisiin johonkin toiseen, mutta se olisi jo suuritöinen toimenpide: sehän ei koskisi vain tätä artikkelia, vaan samalla lukemattomia muitakin.)

text: Sanoisin, että ainakin yksinkertaisen koron laskukaavakin on yleistajuinen ja sitä paitsi aiheen kannalta aivan keskeinen. Nykyisistä koulukursseista en tiedä, mutta ainakin minun kouluaikanani se opetettiin melko varhaisessa vaiheessa ja taisi jopa olla ensimmäinen koulukurssiin kuulunut kaava, jossa suureita oli merkitty kirjaimilla. Ja kyllä tässä olisi syytä edes selittää jotenkin, mitä "korkoa korolle" tarkoittaa. Tuskin laskuesimerkki sitäkään asiaa tekee "mystisemmäksi", pikemminkin sanoisin, että se selventää asiaa. Tarkemmat detaljit kuten esimerkiksi, miten ns. englantilaisessa, saksalaisessa ja ranskalaisessa laskutavassa otetaan huomioon kuukausien toisistaan poikkeavat pituudet, voidaan kyllä hyvin jättää yksinomaan tuossa korkolaskenta-artikkelissa selitettäviksi, kuten on tälläkin hetkellä. -KLS (keskustelu) 10. maaliskuuta 2018 kello 13.03 (EET)
replies: text: : Kirjoitin nyt noista aiheista jotain. Pitäisi edelleen laajentaa. Koron matemaattiset kaavat jättäisin kokonaan omaksi aiheekseen. Tärkeitä sinänsä. Matikka vaatii perehtymistä. Jos tästä tulisi sellainen yleisartikkeli, josta on linkit kaikkiin korkoon liittyviin asioihin. Korkolaskennassa on muutakin, on efektiivistä korkoa, reaalikorkoa jne. Niiden kaikkien kaavoja ei kannata samaan kumminkaan tuoda. --Wähäwiisas (keskustelu) 10. maaliskuuta 2018 kello 17.23 (EET)
thread_title:  Korkolaskenta 

message: enemmän tarvittaisiin tietoa inflaation vaikutuksesta korkotasoon. ja tästä tulee mieleen, että voiko vaikutus olla myös toisensuuntainen eli voiko korkeat korot aiheuttaa korkeaa inflaatiota
aihe pitäisi myös sitoa keskuspankin harjoittamaan rahapolitiikkaan, ohjauskorkoon --Hartz (keskustelu) 10. maaliskuuta 2018 kello 17.21 (EET)
replies: text: Ohjauskorko sopii keskuspankkiaiheen käsittelyyn. --Wähäwiisas (keskustelu) 10. maaliskuuta 2018 kello 17.24 (EET)
thread_title:  Inflaation vaikutuksesta korkoon